 Katika taarifa iliyotolewa na Ofisa Habari wa BMT, Najaha Bakari, inasema uchaguzi huo umesogezwa mbele ili kuwapa fursa wagombea kuchukua na kurudisha fomu.“Baraza limesogeza mbele uchaguzi wa Kamati ya Paralimpiki Tanzania hadi Februari 16 mwaka huu na utafanyika jijini Dar es Salaam”, alisema Bakari Pia alisema uchaguzi huo utasimamiwa na BMT hivyo wagombea wanatakiwa kuchukua fomu ambazo watatakiwa kulipia 10,000 kupitia benki ya NMB akaunti namba 20401100013.Nafasi zinazogombewa ni Rais nafasi moja, Makamu wa Rais anayeshughulikia Mipango na Uchumi nafasi moja, Makamu wa Rais anayeshughulikia Masoko, Uhamasishaji na Mawasiliano nafasi moja.Nafasi zingine ni Katibu Mkuu nafasi moja, Mweka hazina nafasi moja na Wajumbe nafasi saba. Baraza linatoa mwito kwa wenye sifa kujitokeza kuchukua fomu za kugombea kwa maendeleo ya michezo ya Paralimpiki Tanzania.